stanford-oval/wikipedia huggingface dataset:
משרד ההגנה (בלארוס)
שר ההגנה

שר ההגנה מתמנה לתפקיד על ידי הנשיא ולא על ידי ראש הממשלה. לצדו, מכהן הרמטכ"ל כסגן השר. שניהם, שר ההגנה והרמטכ"ל חברים בפורום הביטחוני הבכיר ביותר במדינה, מועצת הביטחון הבלארוסית (Савет бясьпекі Рэспублікі Беларусь).
ב-2009 תקציב משרד ההגנה הבלארוסי עמד על 684 מיליון דולר, שהם מיליארד ו-918 מיליון רובל בלארוסי.
שר ההגנה > רשימת שרי ההגנה

| שם | תקופת כהונה | הערות |
| --- | --- | --- |
| פיוטר צ'אוס | 1992 |  |
| פאבל קוזלובסקי | 1992 -1994 |  |
| אנטולי קוסטנקו | 1994 -1995 |  |
| לאוניד מלצב | 1995 -1996 | כהונה ראשונה |
| אלכסנדר צ'ומאקוב | 1996 -2001 |  |
| לאוניד מלצב | 2001 -2009 | כהונה שנייה |
| יורי ז'אדובין | 2009 -2014 |  |
| אנדריי רבקוב | 2014 -2020 |  |
| ויקטור חרנין | 2020-מכהן |  |
הערות שוליים

| --- | --- |
בקרת זהויות :  VIAF: 2485154260817824480001   WorldCat (עם VIAF): 2485154260817824480001
משפט תבנין

ניתן להפוך כל קופסה שחורה המכילה רק מקורות מתח, מקורות זרם ונגדים למעגל השקול של תבנין.
משפט תבנין (Thévenin) למעגלים חשמליים ליניאריים (אנ') קובע שכל צירוף של מקורות מתח, מקורות זרם ונגדים בעלי שני הדקים שקול חשמלית למקור מתח יחיד ונגד יחיד המחובר אליו בטור.
עבור מעגלי זרם חילופין (AC) הפועלים בתדירות יחידה, המשפט ניתן ליישום גם לגבי אימפדנסים כלליים, ולא רק לנגדים. המשפט קובע שניתן להפוך מעגל הבנוי ממקורות מתח ונגדים לשקול תבנין, שהוא שיטת פישוט המשמשת לניתוח מעגלים. ניתן להשתמש בשקול תבנין כמודל לאספקת כוח או לסוללה (כאשר הנגד מייצג את ההתנגדות הפנימית והמקור מייצג את הכוח אלקטרו מניע). המעגל מכיל מקור מתח אידיאלי בטור לנגד אידיאלי.
המשפט התגלה לראשונה על ידי המדען הגרמני הרמן פון הלמהולץ בשנת 1853, ונתגלה שוב בשנת 1883 על ידי מהנדס הטלגרף הצרפתי לאון שארל תבנין.
חישוב שקול תבנין

במציאת שקול תבנין יש להבחין במעגל המקורי בין חלק המעגל שאותו רוצים להחליף בשקול, לבין חלק המעגל המוגדר כעומס, ואותו אין מחליפים. העומס אינו משפיע על השקול המתקבל, וההשפעה היחידה שלו היא בצורת החיבור של שני הדקיו לחלק המעגל שאותו מחליפים. לעיתים (כמו בציור שלעיל), העומס אינו מופיע במפורש, אבל הדקיו חייבים להיות מוגדרים בצורה ברורה.
כדי לחשב את המעגל השקול, יש לדעת את ההתנגדות ואת המתח - שני נעלמים, ולכן דרושות שתי משוואות. מקבלים שתי משוואות אלו בדרך כלל על ידי ביצוע השלבים הבאים, אם כי כל זוג תנאים שמציבים על הדקי המעגל יעבדו:
חישוב מתח ההדקים  V_{AB}\!\  בתנאי נתק, כלומר כאשר לא מחובר נגד עומס בין ההדקים - התנגדות אינסופית. זהו  V_{th}\!\ .
חישוב זרם ההדקים  I_{AB}\!\  בתנאי קצר, כלומר כאשר ההדקים מקוצרים - התנגדות אפס. זהו  I_{th}\!\ .
מחשבים  R_{th}\!\  לפי:
המעגל השקול הוא מקור מתח שמתחו  V_{th}\!\  בטור לנגד שהתנגדותו  R_{th}\!\ .
את תנאי 2 ניתן גם לחשב באופן הבא:
חישוב שקול תבנין > דוגמה

| 0 | 1 | 2 |
| --- | --- | --- |
| שלב 1: חישוב המתח השקול | שלב 2: חישוב ההתנגדות השקולה | שלב 3: המעגל השקול |
חישוב המתח השקול שבדוגמה:
(הנגד  R_{1}\!\  אינו נלקח בחשבון מאחר שהחישוב נעשה בתנאי נתק בין A ל-B, כך שלא זורם זרם דרך  R_{1}\!\  ולכן גם לא נופל עליו מתח)
חישוב ההתנגדות השקולה:
חישוב שקול תבנין > המרה משקול נורטון

שקול נורטון כולל מקור זרם  I_{no}\! ונגד  R_{no}\! המחובר אליו במקביל.
שקול נורטון קשור לשקול תבנין על ידי המשוואות הבאות:
מגבלות ביישום

משפט תבנין לא תקף עבור מערכת לא ליניארית. מעגלים רבים ליניאריים רק עבור תחום מסוים של עומסים.
שקול תבנין הוא שקול רק מנקודת המבט של העומס. צריכת ההספק בתוך שקול תבנין לא מייצגת את צריכת ההספק בתוך המערכת האמיתית.
כאשר יש מקורות תלויים לא ניתן לקצרם ולנתקם.
ראו גם

עכבה חשמלית
משפט נורטון
משפט הסופרפוזיציה
המעגל המקורי
משרד ההגנה (אזרבייג'ן)

| --- | --- |

 מידע כללי
 מדינה:  אזרבייג'ן 
 תחום שיפוט:  אזרבייג'ן 
 סוכנות אם:  Cabinet of Azerbaijan 
 סוכנות בת:  הכוחות המזוינים של אזרבייג'ן 
 תאריך הקמה:  5 בספטמבר 1991 
 מטה מרכזי:  באקו 
 www.mod.gov.az
 
משרד ההגנה של אזרבייג'ן (באזרית: Azərbaycan Respublikasının Müdafiə Naziri) הוא המשרד הממשלתי האחראי על הכוחות המזוינים של רפובליקת אזרבייג'ן.
היסטוריה

המשרד הוקם לראשונה ב-27 במאי 1918 בתקופת מלחמת האזרחים ברוסיה, לפני השתלטות הצבא האדום על אזרבייג'ן ב-1920. בתקופה הסובייטית המשרד היה לשלוחה האזרית של משרד ההגנה הסובייטי ורק עם הכרזת העצמאות בספטמבר 1991 הפך למשרד ממשלתי עצמאי של אזרבייג'ן.
שרים

| # | שר | תקופת כהונה | שיוך פוליטי |
| --- | --- | --- | --- |
| 1 | ואלח ברשאתלי | ספטמבר — דצמבר 1991 |  |
| 2 | טאג'דין מחטייב | דצמבר 1991 — ינואר 1992 |  |
| ממלא מקום | שחין מוסאייב |  |  |
| 3 | טאחיר אלייב |  |  |
| 4 | ראגים גאזייב | 17 במרץ 1992 — פברואר 1993 |  החזית העממית של אזרבייג'ן |
| 5 | דדש רזאייב | פברואר — יוני 1993 |  |
| ממלא מקום | ואחיד מוסאייב | יוני 1993 |  |
| ממלא מקום | ספאר אבייב | יוני — אוגוסט 1993 |  |
| 6 | ממדראפי מאמדוב | ספטמבר 1993 — פברואר 1995 |  |
| 7 | ספאר אבייב | פברואר 1995 - אוקטובר 2013 |  |
| 8 | זאקיר גסאנוב |  22 באוקטובר 2013 - מכהן |  |
ראו גם

משרד התעשיות הביטחוניות (אזרבייג'ן)
משרד ענבר

| --- | --- |

 מידע כללי
 סוג:  בית מגורים, מוסד חינוכי, ספרייה, Ancient City of Damascus 
 מדינה:  סוריה 
 קואורדינטות:  33°30′35″N 36°18′34″E﻿ / ﻿33.50986111°N 36.30944444°E﻿ / 33.50986111; 36.30944444
 he
 
משרד ענבר (בערבית: مكتب عنبر) הוא בית במרכז דמשק העתיקה, סוריה. המשרד ממוקם ממזרח למסגד אומיה בדמשק, ובמקור הוא היה בית שנבנה בסגנון הדמשקאי. הבית נבנה כבית מגורים פרטי על ידי יהודי דמשקאי אמיד בשם יוסף אפנדי ענבר, באמצע המאה ה-19. הבית הוחרם מאוחר יותר על ידי הממשלה העות'מאנית לאחר פשיטת הרגל של ענבר ושימש שנים רבות כבית ספר.
צורתו של המשרד מלבנית בשטח של 5,000 מ"ר והוא מחולק לשלושה חלקים, לכל קטע יש חצר משלו המוקפת בחדרים, בסך הכל 40 המפוזרים על פני שתי קומות. הבית בנוי סביב שלוש חצרות, בכניסה יש את חצר הקבלה הרשמית, מאחוריה עזרת הנשים, ולבסוף חצר המשרתים.
היסטוריה

החוקרים חלוקים לגבי שנת בניית הבית - חלק מהחוקרים סבורים שהבית נבנה בשנת 1872 ואחרים סבורים כי נבנה ב-1867. בבניית הבית הושקעו 43 אלף לירות לירות סוריות.
ענבר הרוויח את כספו במזרח הרחוק, ולאחר חזרתו לדמשק בנה את הבית. הוא הלווה כסף רב לסולטאן טורקיה שסירב אז להחזיר לו. משפחת ענבר פנתה לקיסר גרמניה להתערב, והוא עשה זאת. הסולטן זעם כל כך שהוא מעולם לא החזיר את הכספים ומר ענבר פשט רגל ואיבד את הבית ב-1887. בהמשך, המשפחה היגרה לאלכסנדריה במצרים.
הממשל העותמאני השלים את הבנייה לאחר פשיטת הרגל של ענבר והפך את הבניין לבית הספר המכינה האזרחית בדמשק, שהיה בית ספר יוקרתי, יקר ומבוסס על שכר לימוד לבניהם של המשפחות העשירות בדמשק. מנהיגים לאומניים סורים רבים בשנות המנדט הצרפתי בסוריה היו בוגרי ענבר.
במאה ה-20, הפכה הממשלה הסורית העצמאית את הבניין לבית ספר לבנות ולאחר מכן ננטש.
הבית נרכש על ידי משרד התרבות בשנת 1976 ששחזר אותו לאחר שהיה במצב קשה. כעת יש בו אולם תצוגה, ספרייה, מוזיאון וסדנאות יצירה.
כיום המשרד משמש כמפקדת הוועדה להגנת העיר העתיקה של דמשק, והאזור בו הוא נמצא נקרא על שמו. הסרט "משרד ענבר" יצא גם במסגרת הסדרה התיעודית "טביעת אצבע של מקום" שהוצגה לרגל חגיגת דמשק בירת התרבות הערבית.
גלריה

משרד ענבר
חצר הקבלה
עזרת הנשים
עזרת הנשים
חצר המשרתים
הערות שוליים

↑  Archnet, Maktab Anbar Restoration
מרקו סימונצ'לי

מרקו סימונצ'לי (באנגלית: Marco Simoncelli, 20 בינואר 1987 - 23 באוקטובר 2011), היה רוכב מרוצי אופנועים איטלקי.
סימונצ'לי התחרה במרוצי אופנועי גרנד פרי במשך כעשור משנת 2002 עד שנת 2011. הוא התחיל בקטגוריית אופנועי ה-125 סמ"ק, בשנת 2006 הוא עלה לקטגוריית ה-250 סמ"ק ובשנת 2008 הוא זכה באליפות העולם עם חברת האופנועים האיטלקית ג'ילרה. לאחר כארבע שנים בדרג הביניים הוא עלה להתחרות ב-MotoGP בקבוצת לוויין של חברת הונדה.
ב-23 באוקטובר 2011, במהלך גרנד פרי מלזיה, נהרג סימונצ'לי בתאונה שאירעה עם פתיחת המירוץ.
היסטוריה

סימונצ'לי החל להתחרות בתחרויות מיניבייק כבר בגיל 7. שנתיים לאחר מכן עבר להתחרות באליפות איטליה במינימוטו וזכה באליפות הראשונה בשנת 1999. בשנת 2000 זכה באליפות שנייה ובמקביל החל להתחרות באליפות אירופה במינימוטו. שנה לאחר מכן הצטרף לאליפות איטליה בקטגוריית 125 סמ"ק וזכה בתואר רוקי העונה ובשנת 2002 זכה בתואר האליפות.
היסטוריה > 125 סמ"ק

לאחר הזכייה האליפות איטליה בקטגוריית ה-125 סמ"ק הצטרף לסבב העולמי ובאוגוסט 2002 החל להתחרות בקבוצת מטאוני. הוא הספיק להשתתף בשישה מרוצים, אך השיג רק 3 נקודות. עונת 2003 הייתה העונה המלאה הראשונה בסבב ובמהלכה השיג 31 נקודות ובסיומה דורג במקום ה-21. לקראת עונת 2004 עבר להתחרות בקבוצת Rauch Bravo, במירוץ השני בעונה, שהתקיים בחרס, השיג את הפול פוזישן הראשון בקריירה. לאורך רוב המירוץ שמר על המקום השני, אך החלקה של קייסי סטונר, 3 הקפות לפני סיום המירוץ, העניקה לו את המקום הראשון ואת הזכייה הראשונה במירוץ. למרות הפתיחה המרשימה של העונה, עד סיום העונה לא הצליח להגיע לפודיום שוב. את העונה סיים במקום ה-11, לאחר שהשיג 79 נקודות. בעונת 2005 זכה שוב בניצחון במירוץ בחרס, שהיה מרוץ פתיחת העונה. גם בעונה זאת לא הצליח להשיג ניצחן נוסף, אך הגיע 5 פעמים נוספים לפודיום וסיים את העונה במקום החמישי עם 177 נקודות.
היסטוריה > 250 סמ"ק

בשנת 2006 עבר סימונצ'לי להתחרות בקטגוריית ה-250 סמ"ק. והצטרף לקבוצת מאטיס ג'ילרה האיטלקית. בשתי העונות הראשונות בסבב לא הצליח להגיע לפודיום וסיים פעמיים את העונה במקום העשירי בדירוג הכללי. את עונת 2008 פתח עם 2 מרוצים בהם נאלץ לפרוש, במירוץ השלישי, שנערך בפורטוגל, הצליח לסיים ולהגיע לפודיום כשסיים במקום השני. פודיום ראשון מאז עבר להתחרות בקטגוריה. בגרנד פרי באיטליה, המירוץ השישי בעונה, רשם את הניצחון הראשון ובגרנד פרי קטלוניה רשם ניצחון שני רצוף. גרנד פרי גרמניה היה הניצחון השלישי בעונה ובארבעת המרוצים האחרונים בעונה השיג עוד שלושה ניצחונות. את העונה סיים עם שישה ניצחונות, עוד שש הופעות בפודיום, 281 נקודות וזכייה באליפות ראשונה.
בעונת 2009 ניצח שוב בשישה מרוצים, הוסיף עוד 4 פודיומים וסיים את העונה במקום השלישי עם 231 נקודות. במהלך העונה השתתף במירוץ אחד במסגרת אליפות הסופרבייק, אותו סיים על הפודיום. ביוני הודיע על הצטרפותו בעונת 2010 לקבוצת גרסיני של הונדה בסבב ה־MotoGP.
היסטוריה > MotoGP

בעונת הבכורה בסבב הבכיר סיים בהצלחה 16 מתוך 18 מרוצים, אך לא הצליח להגיע לפודיום. הישגו הטוב ביותר בעונה היה זכייה במקום הרביעי בגרנד פרי פורטוגל, במירוץ הלפני-אחרון של העונה. בגרנד פרי קטלוניה, המירוץ החמישי של עונת 2011, השיג את הפול פוזישן הראשון בסבב הבכיר, אך בסופו של דבר סיים את המירוץ במקום השישי. בגרנד פרי צ'כיה השיג את הפודיום הראשון, כשסיים במקום השלישי ובגרנד פרי באוסטרליה קבע את הישגו הטוב ביותר כשסיים במקום השני.
ב-23 באוקטובר 2011, במהלך גרנד פרי מלזיה, התרסק על המסלול, איבד את הקסדה ונפגע על ידי אופנועיהם של ולנטינו רוסי וקולין אדוארדס שלא הספיקו להתחמק. כתוצאה מהתאונה נהרג סימונצ'לי. לאחר מותו הודיעה הנהלת מסלול מיסאנו, הנמצא בסן מרינו, כי תקרא למסלול על שמו של סימונצ'לי. בנוסף, הודיעה קבוצת הונדה כי המספר 58, מספר האופנוע של סימונצ'לי יוצא משימוש לאות כבוד לרוכב.
סטטיסטיקה > עונות

| שנה | קטגוריה | קבוצה | אופנוע | מרוצים | ניצחונות | פודיום | פול פוזישן | הקפה מהירה | נקודות | מקום |
| --- | --- | --- | --- | --- | --- | --- | --- | --- | --- | --- |
| 2002 | 125 סמ"ק | Matteoni | אפריליה 125RS | 6 | 0 | 0 | 0 | 0 | 3 | 33 |
| 2003 | 125 סמ"ק | Matteoni | אפריליה 125RS | 15 | 0 | 0 | 0 | 0 | 31 | 21 |
| 2004 | 125 סמ"ק | Rauch Bravo | אפריליה 125RS | 13 | 1 | 1 | 2 | 0 | 79 | 11 |
| 2005 | 125 סמ"ק | Nocable.it | אפריליה 125RS | 16 | 1 | 6 | 1 | 1 | 177 | 5 |
| 2006 | 250 סמ"ק | מאטיס ג'ילרה | ג'ילרה RSA 250 | 16 | 0 | 0 | 0 | 0 | 92 | 10 |
| 2007 | 250 סמ"ק | מאטיס ג'ילרה | ג'ילרה RSA 250 | 17 | 0 | 0 | 0 | 0 | 97 | 10 |
| 2008 | 250 סמ"ק | מאטיס ג'ילרה | ג'ילרה RSA 250 | 16 | 6 | 12 | 7 | 4 | 281 | 1 |
| 2009 | 250 סמ"ק | מאטיס ג'ילרה | ג'ילרה RSA 250 | 15 | 6 | 10 | 3 | 4 | 231 | 3 |
| 2010 | MotoGP | הונדה גרסיני | הונדה RC212V | 18 | 0 | 0 | 0 | 0 | 125 | 8 |
| 2011 | MotoGP | הונדה גרסיני | הונדה RC212V | 16 | 0 | 2 | 2 | 0 | 139 | 6 |
| סה"כ | סה"כ | סה"כ | סה"כ | 148 | 14 | 31 | 15 | 9 | 1255 |  |
סטטיסטיקה > מרוצים

| Year | Class | Bike | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Pos | Points |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2002 | 125 סמ"ק | אפריליה | יפן | דרום אפריקה | ספרד | צרפת | איטליה | קטלוניה | הולנד | בריטניה | גרמניה | צ'כיה 27 | פורטוגל 13 | ברזיל 21 | יפן | מלזיה פרש | אוסטרליה פרש | ולנסיה פרש |  |  | 33 | 3 |
| 2003 | 125 סמ"ק | אפריליה | יפן 21 | דרום אפריקה 20 | ספרד 14 | צרפת פרש | איטליה 17 | קטלוניה 16 | הולנד 20 | בריטניה 16 | גרמניה 12 | צ'כיה 14 | פורטוגל פרש | ברזיל 11 | יפן פרש | מלזיה 11 | אוסטרליה פרש | ולנסיה 4 |  |  | 21 | 31 |
| 2004 | 125 סמ"ק | Aprilia | דרום אפריקה פרש | ספרד 1 | צרפת פרש | איטליה פרש | קטלוניה 7 | הולנד 7 | ברזיל 6 | גרמניה 10 | בריטניה פרש | צ'כיה 19 | פורטוגל 6 | יפן 6 | קטר (מדינה) 6 | מלזיה פרש | אוסטרליה פרש | ולנסיה |  |  | 11 | 79 |
| 2005 | 125 סמ"ק | אפריליה | ספרד 1 | פורטוגל 10 | הרפובליקה העממית של סין 6 | צרפת 5 | איטליה פרש | קטלוניה 2 | הולנד 4 | בריטניה 4 | גרמניה 3 | צ'כיה 3 | יפן פרש | מלזיה 9 | קטר (מדינה) 3 | אוסטרליה 3 | טורקיה 6 | ולנסיה 5 |  |  | 5 | 177 |
| 2006 | 250 סמ"ק | ג'ילרה | ספרד פרש | קטר (מדינה) 8 | טורקיה 11 | הרפובליקה העממית של סין 6 | צרפת 8 | איטליה 7 | קטלוניה פרש | הולנד 7 | בריטניה 10 | גרמניה פרש | צ'כיה 9 | מלזיה 8 | אוסטרליה 10 | יפן 9 | פורטוגל 7 | ולנסיה פרש |  |  | 10 | 92 |
| 2007 | 250 סמ"ק | ג'ילרה | קטר (מדינה) 9 | ספרד פרש | טורקיה 9 | הרפובליקה העממית של סין פרש | צרפת 6 | איטליה 9 | קטלוניה 9 | בריטניה פרש | הולנד 6 | גרמניה 7 | צ'כיה פרש | סן מרינו פרש | פורטוגל 7 | יפן 7 | אוסטרליה 7 | מלזיה 8 | ולנסיה 11 |  | 10 | 97 |
| 2008 | 250 סמ"ק | ג'ילרה | קטר (מדינה) פרש | ספרד פרש | פורטוגל 2 | הרפובליקה העממית של סין 4 | צרפת 2 | איטליה 1 | קטלוניה 1 | בריטניה 2 | הולנד 3 | גרמניה 1 | צ'כיה 3 | סן מרינו 6 | ארצות הברית C | יפן 1 | אוסטרליה 1 | מלזיה 3 | ולנסיה 1 |  | 1 | 281 |
| 2009 | 250 סמ"ק | ג'ילרה | קטר (מדינה) | יפן 17 | ספרד 3 | צרפת 1 | איטליה 2 | קטלוניה פרש | הולנד 3 | גרמניה 1 | בריטניה 4 | צ'כיה 1 | ארצות הברית 1 | סן מרינו פרש | פורטוגל 1 | אוסטרליה 1 | מלזיה 3 | ולנסיה פרש |  |  | 3 | 231 |
| 2010 | MotoGP | הונדה | קטר (מדינה) 11 | ספרד 11 | צרפת 10 | איטליה 9 | בריטניה 7 | הולנד 9 | קטלוניה פרש | גרמניה 6 | ארצות הברית פרש | צ'כיה 11 | ארצות הברית 7 | סן מרינו 14 | אראגון 7 | יפן 6 | מלזיה 8 | אוסטרליה 6 | פורטוגל 4 | ולנסיה 6 | 8 | 125 |
| 2011 | MotoGP | הונדה | קטר (מדינה) 5 | ספרד פרש | פורטוגל פרש | צרפת 5 | קטלוניה 6 | בריטניה פרש | הולנד 9 | איטליה 5 | גרמניה 6 | ארצות הברית פרש | צ'כיה 3 | ארצות הברית 12 | סן מרינו 4 | אראגון 4 | יפן 4 | אוסטרליה 2 | מלזיה בוטל | ולנסיה | 6 | 139 |
הערות שוליים

↑  2002 Gauloises GP Ceske Republiky: 125cc Entry List, Motogp.com
↑  2002 GP Marlboro Comunitat Valencia: 125cc World Championship Classification,Motogp.com
↑  "2003 GP Marlboro Comunitat Valencia: 125cc World Championship Classification,Motogp.com
↑  Stoner heartbreak hands Simoncelli 125 win, Crash.net, 4 May 2004
↑  2004 GP Marlboro Comunitat Valencia: 125cc World Championship Classification, Motogp.com
↑  Simoncelli dominates for 125cc victory, Crash.net
↑  2005 G. P. betandwin.com Comunitat Valencia: 125cc World Championship Classification, Motogp.com
↑  רוכב האופנוע מרקו סימונצ'לי נהרג במירוץ מאלזיה, באתר וואלה, 23 באוקטובר 2011
↑  Moto gp: מסלול מיסאנו יקרא ע"ש סימונצ'לי, באתר ערוץ הספורט, 4 בנובמבר 2011
| --- | --- |
בקרת זהויות :  ICCU: SBNV095806  ISNI: 0000 0003 6057 5271  LCCN: no2011194721  VIAF: 220585512   WorldCat (עם VIAF): 220585512 
מרקו סימונצ'לי בגרנד פרי אוסטרליה, 2011
נוכחים נפקדים

| --- | --- |

 מידע כללי
 מאת:  דויד גרוסמן
 שפת המקור:  עברית
 סוגה:  ספר עיון
 נושא:  פלסטינים 
 הוצאה
 הוצאה:  הוצאת הקיבוץ המאוחד
 תאריך הוצאה:  1992
 מספר עמודים:  250
 קישורים חיצוניים
 הספרייה הלאומית:  001232620
 
נוכחים נפקדים הוא ספר מאת דויד גרוסמן, שיצא לאור בשנת 1992.
חמש שנים לאחר שתיעד בספר הזמן הצהוב את פגישותיו עם פלסטינים תושבי השטחים, מספר גרוסמן בספר זה על עשרות פגישותיו עם ערביי ישראל, ועל השיחות שניהל עימם.
כך, למשל, מתוודע גרוסמן לתושבי הכפר הבלתי-מוכר (אז) עין חוד, וליחסיהם עם תושבי היישוב היהודי הסמוך עין הוד, שהוקם על חורבות כפרם המקורי; לתושבי הכפר ברטעה שחולק בעקבות הסכמי רודוס בין שתי מדינות אויבות - ישראל וירדן, ושאוחד שוב בעקבות מלחמת ששת הימים; ולתושבי הכפרים איקרית ובירעם שהסכימו להתפנות מבתיהם במהלך מלחמת העצמאות בעקבות הבטחה של צה"ל כי יורשו לחזור לאחר המלחמה - הבטחה שלא קוימה עד היום.
כמו כן מתועדות בספר שיחות שקיים גרוסמן עם פרופסור ארנון סופר ועם הסופרים סמי מיכאל, א. ב. יהושע ואנטון שמאס.
שם הספר הוא פרפרזה על המונח נפקדים נוכחים, שנטבע בשנות ה-50 בהתייחס לערבים תושבי ישראל שהוכרזו כנפקדים, ורכושם הופקע מהם מכוח חוק נכסי נפקדים.
לפי גרוסמן, הרוב היהודי בישראל מתייחס אל האזרחים הערבים כולם כאל "נוכחים נפקדים" - כהוויה של היעדר קולקטיבי, כקבוצה שהיא אמנם קיימת, אך נטולת פנים או שמות. לדבריו, אם ב-1948 היו הערבים בישראל "אלה שאינם, אך למעשה ישנם" - הם הפכו במהלך השנים להיות "אלה שישנם, ובעצם אינם".
הערות שוליים

↑  נוכחים נפקדים, עמ' 226.
ערך זה הוא קצרמרבנושא ספרות. אתם מוזמנים לתרום לוויקיפדיה ו.
משחק הדמעות (שיר)

"משחק הדמעות" (באנגלית: "Crying Game") הוא שיר שהוקלט על ידי הזמרת-יוצרת הישראלית דנה אינטרנשיונל, מתוך אלבום הבכורה שלה, דנה אינטרנשיונל (1993). הוא יצא לאור בנובמבר 1993, בהוצאת חברת התקליטים IMP דאנס בע"מ, כסינגל הרביעי מתוך האלבום.
רקע וכתיבה

השיר נכתב על ידי אהוד מנור והולחן על ידי אינטרנשיונל ועופר ניסים. בדומה לסינגל הקודם, "פטה מורגנה", הנושא שעליו סובבות מילות השיר הוא אשליות. בכתבה בעיתון "ידיעות אחרונות" מדצמבר 1993 קישרו את האשליות בשיר לזהותה המגדרית של אינטרנשיונל. שמה של הרצועה לקוח מכותרת הסרט "משחק הדמעות", שיצא לאקרנים ב-1992 ועוסק גם הוא במיניות.
הצלחה

"משחק הדמעות" נכנס לראשונה למצעד הפזמונים השבועי של רשת ג' ב-21 בנובמבר 1993 במקום ה-18. ב-19 בדצמבר הגיע למקום הרביעי – המיקום הגבוה ביותר אליו הגיעה במצעד זה. הוא שהה במצעד אחד עשר שבועות רצופים ויצא ממנו ב-6 בפברואר 1994. במצעד הפזמונים העברי השנתי ה'תשנ"ד הגיע "משחק הדמעות" למקום ה-29.
מיקומי שיא

|   ‏‏‏  מצעדים ודירוגים (1993)> מדינה |   ‏‏‏  מצעדים ודירוגים (1993)> מצעד |   ‏‏‏  מצעדים ודירוגים (1993)> מיקום שיא |   ‏‏‏  מצעדים ודירוגים (1993)>  |
| --- | --- | --- | --- |
|  ישראל | המצעד העברי השבועי של רשת ג' | 4 |  |
|   ‏‏‏  מצעדי סוף שנה (1994)> מדינה |   ‏‏‏  מצעדי סוף שנה (1994)> מצעד |   ‏‏‏  מצעדי סוף שנה (1994)> מיקום שיא |   ‏‏‏  מצעדי סוף שנה (1994)>  |
| --- | --- | --- | --- |
|  ישראל | המצעד העברי השנתי של רשת ג' | 29 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| ישראל | נובמבר 1993 | תקליט 12 אינץ' | IMP דאנס |  |
הערות שוליים

1 2  Ofer Nissim Featuring Danna - Crying Game (באנגלית), 1993, נבדק ב-2023-07-08
↑  המצעד השבועי של רשת ג' מתאריך 21 בנובמבר 1993, פזמונט
↑  המצעד השבועי של רשת ג' מתאריך 19 בדצמבר 1993, פזמונט
↑  המצעד השבועי של רשת ג' מתאריך 6 בפברואר 1994, פזמונט
↑  מצעד הפזמונים העברי השנתי ה'תשע"ד, פזמונט
↑  דנה אינטרנשיונל - משחק הדמעות (1993), Discogs
| דנה אינטרנשיונל |
| --- | --- | --- |
| אלבומים • סינגלים • וידאוגרפיה • שירים | אלבומים • סינגלים • וידאוגרפיה • שירים |  |
| אלבומי אולפן | דנה אינטרנשיונל • אומפטמפה • איפיטמפה • מגנונה • חופשייה • יותר ויותר • החלום האפשרי • הכל זה לטובה |  |
| אלבומים אחרים | דיווה – האוסף • האלבום • אוסף הסינגלים • 101 כלבים דלמטים |  |
| ערכים קשורים | אירוויזיון 1998 • אירוויזיון 2011 • עופר ניסים • "דנה קמה" • "מחווה לדנה אינטרנשיונל" |  |
| דנה אינטרנשיונל – שירים |
| --- | --- | --- |
| דנה אינטרנשיונל | "פטה מורגנה" • "סמר-מר" • "מי שלא רוצה אותי" • "משחק הדמעות" • "No Alibi" • "ערוסה" • "Yes Sir, I Can Boogie" • "סעידה סולטנה" (2015) • "דנה אינטרנשיונל" • "ההצגה חייבת להמשך" |  |
| אומפטמפה | "לילה טוב אירופה" • "פטראנס" • "אני לא יכולה בלעדיך" • "ישנן בנות" • "Umpatampa" • "Qu'est-Ce Que C'est?" • "Right Now" •‏ "100% גבר" • "בתולה" • "Zomba" • "דרור יקרא" • "נוסעת לפטרה" |  |
| איפיטמפה | "אני רוצה לחיות" • "מי שלא רוקד עומד" • "פלאש גורדון" • "לילה טוב אירופה" • "דנה אינטרנשיונל" • "Qu'est-Ce Que C'est?" • "בתולה" |  |
| מגנונה | "מגנונה" • "Let Kiss" • "דון קיחוטה" • "יש בו אש" • "I'm Gonna Let" ‏• "Cinquemilla" • "מנפנפת" • "אות משמים" • "סיפור אהבתם של חס וחלילה" • "בוא" |  |
| דיווה – האוסף | "Power" • "שיר קדמשנתי (סקס אחר)" • "זמר שלוש התשובות" |  |
| חופשייה | "Dror Yikra (Traditional Prayer for Freedom)" •‏ "Free" • "מוכר הפרחים" • "Love Is All There Is" •‏ "Language of Love" • "עד סוף הזמן" • "La Vita è Bella" •‏ "Tease Me" •‏ "Glamorous" • "אני אוהבת" • "This Is the Night" •‏ "If You Don't Love Me The Way I Am" •‏ "Woman in Love" •‏ "Diva" |  |
| יותר ויותר | "ניצחתי" • "תן לחיות" • "אלף ימים של אהבה (קשר)" • "יותר ויותר" • "לקום בבוקר" • "אתה הורס" • "אתה הדי.ג'י. שלי" • "הרגשה טובה" • "שיר" • "בדרך אל החופש" • "הכל יהיה ורוד" • "ואחרי הכל" • "עד סוף הזמן" |  |
| החלום האפשרי | "עד היום" • "תחלום" • "תגיד לי, מי?" • "מכת חום (איי לה דיר לה דה דה)" • "החלום האפשרי" • "בסוף יהיה טוב..." • "רק לא היום" • "Gotta Move On" •‏ "Superman" • "סיפור קצר" • "ניצחתי" (גרסה אקוסטית) |  |
| הכל זה לטובה | "הכל זה לטובה" • "יום הולדת" • "בראשית" • "לא מאמינה" • "יאללה באלגן" • "סרט הודי" • "Love Boy" • "את מוכנה" • "איפה הלב" • "אתה ממגנט אותי" • "יום אחר" • "חורבות האהבה" |  |
| שירים אחרים | "Power" • "וזה לא מה ש..." • "במקום הכי נמוך בתל אביב" • "האם זו אהבה" • "עליי" • "Ding Dong" • "כשהגברים רוקדים" • "מה לעשות?" • "Loca" • "עיר שלמה" • "Down on Me" • "ילדים זה שמחה" • "אמונות קטנות" • "We Can Make It" • "רותי" • "יש לי אהבה (לה קוסטה)" • "נשארת איתך" • "Diva to Diva" •‏ "Just the Way You Are" • "מקהלה עליזה" • "אחלה גבר" • "לה קוקרצ'ה" • "Big D*** Energy" • "שקיעה אחת" |  |
מרכז ההנצחה לרצח העם ניאמטה

מרכז ההנצחה לרצח העם ניאמטה (באנגלית: Nyamata Genocide Memorial) מבוסס סביב כנסייה לשעבר בניאמטה (אנ'), 30 קילומטרים דרומית לקיגאלי ברואנדה, המנציחה את רצח העם ברואנדה בשנת 1994. שרידים של 50,000 אנשים קבורים באתר.
המרכז הוא אחד מארבעה אתרים המנציחים את רצח העם שהוכרזו כאתר מורשת עולמית של אונסק"ו ב-2023.
מיקום

האנדרטה מבוססת סביב כנסייה לשעבר שנמצאת כ-30 קילומטרים דרומית לקיגאלי ברואנדה, המנציחה את רצח העם ברואנדה ב-1994. אתר הנצחה זה הוא אחד משישה אתרי הנצחה לאומיים ברואנדה המנציחים את רצח העם ברואנדה. האחרים הם מרכז ההנצחה לרצח העם מורמבי, מרכז ההנצחה לרצח העם ביססרו, מרכז הנצחה לרצח העם נטרמה (אנ'), אתר ההנצחה לרצח העם קיגאלי ואתר ההנצחה ניארובויה (Nyarubuye). ישנם למעלה מ-250 אתרי הנצחה רשומים המנציחים את רצח העם ברואנדה.
היסטוריה

רצח העם ברואנדה החל באפריל 1994. בני טוטסי רבים התאספו בכנסייה מכיוון שכנסיות נחשבו למקום מבטחים. כ-10,000 איש התאספו והאנשים הסתגרו בפנים. קירות הכנסייה מראים כיצד הרוצחים עשו חורים בקירות כדי שניתן יהיה לזרוק רימונים פנימה. לאחר מכן האנשים בפנים נורו או נהרגו במצ'טות. תקרת הכנסייה מציגה את חורי הקליעים ובד המזבח עדיין מוכתם בדם של האנשים שנרצחו. רוב השרידים נקברו אך נותרו בגדים ותעודות זהות. תעודות הזהות היו מה שזיהו אנשים כטוטסי או הוטו.
גם אנשים מהסביבה נרצחו לאחר הטבח בכנסייה. שרידיהם של 50,000 איש קבורים באתר.
הערות שוליים

1 2 3  Nyamata church, Lonely Planet
↑  Memorial sites of the Genocide: Nyamata, Murambi, Gisozi and Bisesero
↑  Sites mémoriaux du génocide : Nyamata, Murambi, Bisesero et Gisozi
מרכז הפעולות

מרכז הפעולות (בעבר היה ידוע כמרכז האבטחה) הוא רכיב תוכנה במערכות ההפעלה של מיקרוסופט, חלונות XP (החל מחבילת שירות 2), ויסטה, 7, ו-8. התוכנה מאפשרת למשתמש לצפות במצב הגדרות ושירותי האבטחה במחשב. מרכז הפעולות מנטר באופן קבוע שינויים בהגדרות האבטחה, ומידע את המשתמש באמצעות הודעת בלון עזרה אם מתגלה בעיה. בחלונות 7 שונה שם התוכנה למרכז הפעולות, משום שנוספו לה תפקידי תחזוקה בנוסף לאבטחה. שם השירות האחראי על התוכנה הוא "wscsvc".
ב-25 באוגוסט 2004 ה-PC Magazine פרסם מאמר אודות מרכז האבטחה של XP, וטען כי הוא מאפשר להפוך את המחשב לפגיע יותר, אם יצליחו נוזקות להשתלט עליו ולהציג כאילו המצב הנוכחי תקין, ואינו דורש כל פעולת הגנה. לשם ביצוע פעולה שכזו על ידי נוזקה, היא נדרשת לספק הרשאות ניהוליות.
הערות שוליים

↑  "Windows XP SP2 Security Center Spoofing Threat"
ערך זה הוא קצרמרבנושא תוכנה. אתם מוזמנים לתרום לוויקיפדיה ו.
משרד מודיעין הצי

| --- | --- |

 פרטים
 מדינה:  ארצות הברית ארצות הברית
 שיוך:  חיל הים האמריקני
 בסיס האם:  וושינגטון די. סי. 
 אירועים ותאריכים
 תקופת הפעילות:  1882–הווה (כ־142 שנים) 
 פיקוד
 יחידת אם:  מפקדת הצי האמריקאי
 
משרד המודיעין הימי (באנגלית: The Office of Naval Intelligence, בראשי תיבות: ONI) הוא סוכנות הביון הצבאית של הצי האמריקני.
היסטוריה

ONI הוקמה בשנת 1882 במטרה לקדם את מאמצי המודרניזציה של חיל הים.  הארגון הוא החבר הוותיק ביותר בקהילת המודיעין של ארצות הברית ומשמש כמקור עיקרי למודיעין הימי. מאז מלחמת העולם הראשונה התרחבה משימתה כך שתכלול דיווחים בזמן אמת על התפתחויות ופעילויות של חילות ים זרים; שמירה על המשאבים והאינטרסים הימיים; מעקב והתמודדות עם איומים ימיים לאומיים; מתן תמיכה טכנית, מבצעית וטקטית לצי האמריקני ושותפיו; מעקב אחר הסביבה הימית העולמית.
ONI מעסיקה למעלה מ-3,000 אנשי צבא ואזרחים ברחבי העולם וממוקמת במרכז הביון הימי הלאומי בסוויטלנד, מרילנד.